CELEX: 32011R0330
Language: lv
Date: 2011-04-06 00:00:00
Title: Padomes Regula (ES) Nr. 330/2011 ( 2011. gada 6. aprīlis ), ar kuru groza Regulu (EK) Nr. 560/2005, ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā

7.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 93/10
            
         PADOMES REGULA (ES) Nr. 330/2011
   (2011. gada 6. aprīlis),
   ar kuru groza Regulu (EK) Nr. 560/2005, ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 215. pantu,
   ņemot vērā Padomes Lēmumu 2011/221/KĀDP (2011. gada 6. aprīlis), ar kuru groza Lēmumu 2010/656/KĀDP, ar ko atjauno ierobežojošus pasākumus pret Kotdivuāru (1),
   ņemot vērā Savienības Augstās pārstāves ārlietās un drošības politikas jautājumos un Komisijas kopīgo priekšlikumu,
   tā kā:
   
               (1)
            
            
               Padomes Lēmumā 2011/221/KĀDP inter alia ir paredzēti turpmāki ierobežojoši pasākumi attiecībā uz Kotdivuāru, papildus tiem, kas paredzēti 2010. gada 29. oktobra Lēmumā 2010/656/KĀDP (2), tostarp obligāciju tirdzniecības aizliegums un aizliegums sniegt aizdevumus GBAGBO kunga nelikumīgajai valdībai, kā arī noteikums, saskaņā ar kuru ir jānodrošina, ka minētie ierobežojošie pasākumi neietekmē humānās palīdzības darbības Kotdivuārā.
            
         
               (2)
            
            
               Minētie ierobežojošie pasākumi ir Līguma par Eiropas Savienības darbību darbības jomā, tādēļ, jo īpaši lai nodrošinātu to, ka uzņēmēji visās dalībvalstīs tos piemēro vienādi, ir nepieciešamas Savienības līmeņa reglamentējošas darbības to īstenošanai.
            
         
               (3)
            
            
               Apvienoto Nāciju Organizācijas Drošības padome 2011. gada 30. martā pieņēma Rezolūciju 1975 (“ANO DPR 1975 (2011)”), ar ko nosaka mērķtiecīgas sankcijas pret vēl vairākām personām, kuras atbilst Rezolūcijā 1572 (2004) un turpmākajās rezolūcijās izklāstītajiem kritērijiem, tostarp tādām personām, kas liek šķēršļus miera un izlīguma procesam Kotdivuārā, traucē Apvienoto Nāciju Organizācijas operācijas Kotdivuārā (UNOCI) un citu starptautisko dalībnieku darbību Kotdivuārā un izdara smagus cilvēktiesību un starptautisko humanitāro tiesību pārkāpumus.
            
         
               (4)
            
            
               Turklāt būtu jāgroza to personu un vienību saraksts, uz kurām attiecas ierobežojošie pasākumi, kas izklāstīti I un IA pielikumā Padomes Regulā (EK) Nr. 560/2005 (2005. gada 12. aprīlis), ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā (3).
            
         
               (5)
            
            
               Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā tās publicēšanas dienā,
            
         IR PIEŅĒMUSI ŠO REGULU.
   1. pants
   Regulu (EK) Nr. 560/2005 groza šādi.
   
               1.
            
            
               Regulā iekļauj šādus pantus:
               “3.a pants
               Atkāpjoties no 2. panta, dalībvalstu kompetentās iestādes, kas norādītas II pielikumā uzskaitītajās tīmekļa vietnēs, attiecībā uz IA pielikumā uzskaitītajām personām, vienībām un struktūrām var atļaut atbrīvot vai darīt pieejamus konkrētus iesaldētos līdzekļus vai saimnieciskos resursus, kas ir vajadzīgi humāniem nolūkiem, iepriekš paziņojot par to pārējām dalībvalstīm un Komisijai.
               3.b pants
               Atkāpjoties no 2. panta un ar nosacījumu, ka IA pielikumā uzskaitītai personai, vienībai vai struktūrai ir jāveic maksājums saskaņā ar līgumu vai nolīgumu, ko attiecīgā persona, vienība vai struktūra noslēgusi, vai saskaņā ar saistībām, kas attiecīgajai personai, vienībai vai struktūrai radušās pirms dienas, kad minētā persona, vienība vai struktūra ir norādīta, dalībvalstu kompetentās iestādes, kuras norādītas II pielikumā minētajās tīmekļa vietnēs, ar nosacījumiem, ko tās uzskata par piemērotiem, var atļaut atbrīvot konkrētus iesaldētos līdzekļus vai saimnieciskos resursus, ja attiecīgā kompetentā iestāde ir noteikusi, ka:
               
                           i)
                        
                        
                           līdzekļi vai saimnieciskie resursi IA pielikumā uzskaitītajai personai, vienībai vai struktūrai ir jāizmanto, lai veiktu maksājumu;
                        
                     
                           ii)
                        
                        
                           maksājums nav pretrunā 2. panta 2. punktam.
                        
                     Attiecīgā dalībvalsts par minēto noteikumu un tās nodomu piešķirt atļauju paziņo pārējām dalībvalstīm un Komisijai vismaz divas nedēļas pirms atļaujas piešķiršanas.”
            
         
               2.
            
            
               Regulas 9.a pantu aizstāj ar šādu pantu:
               “9.a pants
               Ir aizliegts:
               
                           a)
                        
                        
                           pirkt vai palīdzēt emitēt obligācijas vai vērtspapīrus, ko pēc dienas, kad stājas spēkā šī regula, emitējusi vai garantējusi Laurent GBAGBO kunga nelikumīgā valdība vai arī personas vai vienības, kas rīkojas tās vārdā vai tās pakļautībā, vai arī vienības, kas tai pieder vai ko tā kontrolē, vai arī sniegt starpniecības pakalpojumus saistībā ar šādām obligācijām vai vērtspapīriem. Izņēmuma kārtā finanšu iestādēm ir atļauts pirkt šādas obligācijas vai vērtspapīrus tādā vērtībā, kas sakrīt ar to obligāciju un vērtspapīru vērtību, kuri jau ir to turējumā un kuriem ir pienācis maksājuma termiņš;
                        
                     
                           b)
                        
                        
                           jebkādā veidā sniegt aizdevumus Laurent GBAGBO kunga nelikumīgajai valdībai vai arī personām vai vienībām, kas rīkojas tās vārdā vai tās pakļautībā, vai arī vienībām, kas tai pieder vai ko tā kontrolē.”
                        
                     
         
               3.
            
            
               Iekļauj šādu pantu:
               “9.b pants
               Aizliegumi, kas paredzēti 2. panta 2. punktā un 9.a pantā, nerada nekādu atbildību fiziskām un juridiskām personām, vienībām vai struktūrām, kuras deva piekļuvi līdzekļiem vai saimnieciskajiem resursiem, ja tās nezināja un ja tām nebija pamatotu iemeslu uzskatīt, ka to rīcība būtu pretrunā minētajiem aizliegumiem.”
            
         2. pants
   1.   Šīs regulas I pielikuma A daļā uzskaitītās personas svītro no saraksta, kas iekļauts Regulas (EK) Nr. 560/2005 IA pielikumā, un pievieno sarakstam, kas iekļauts Regulas (EK) Nr. 560/2005 I pielikumā.
   2.   Šīs regulas I pielikuma B daļā uzskaitīto personu pievieno sarakstam, kas iekļauts Regulas (EK) Nr. 560/2005 I pielikumā.
   3.   Šīs regulas II pielikumā uzskaitītās personas pievieno sarakstam, kas iekļauts Regulas (EK) Nr. 560/2005 IA pielikumā.
   3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 6. aprīlī
      
         
            Padomes vārdā –
         
            priekšsēdētājs
         
         MARTONYI J.
      
   
   
      (1)  Skatīt šā Oficiālā Vēstneša 20 lpp.
   
      (2)  OV L 285, 30.10.2010., 28. lpp.
   
      (3)  OV L 95, 14.4.2005., 1. lpp.
   
      I PIELIKUMS
      A   DAĻA
      1.   
            Laurent GBAGBO
         
      
      Dzimšanas datums: 1945. gada 31. maijs
      Dzimšanas vieta: Gagnoa, Kotdivuāra
      Bijušais Kotdivuāras prezidents: liek šķēršļus miera un izlīguma procesam; atsakās atzīt prezidenta vēlēšanu rezultātus
      ANO norādes datums: 30.3.2011. (Eiropas Savienības norāde: 22.12.2010.)
      2.   
            Simone GBAGBO
         
      
      Dzimšanas datums: 1949. gada 20. jūnijs
      Dzimšanas vieta: Moossou, Grand-Bassam, Kotdivuāra
      Kotdivuāras Tautas frontes (Front Populaire Ivoirien – FPI) parlamenta frakcijas priekšsēdētāja: liek šķēršļus miera un izlīguma procesam; publiski kurina naidu un mudina uz vardarbību
      ANO norādes datums: 30.3.2011. (Eiropas Savienības norāde: 22.12.2010.)
      3.   
            Désiré TAGRO
         
      
      Pases Nr.: PD – AE 065FH08
      Dzimšanas datums: 1959. gada 27. janvāris
      Dzimšanas vieta: Issia, Kotdivuāra
      Ģenerālsekretārs GBAGBO kunga tā dēvētajā “prezidenta kancelejā”: piedalās GBAGBO kunga nelikumīgajā valdībā; liek šķēršļus miera un izlīguma procesam; atsakās atzīt prezidenta vēlēšanu rezultātus; piedalās sabiedrisko kustību vardarbīgā apspiešanā
      ANO norādes datums: 30.3.2011. (Eiropas Savienības norāde: 22.12.2010.)
      4.   
            Pascal AFFI N’GUESSAN
         
      
      Pases Nr.: PD-AE 09DD00013
      Dzimšanas datums: 1953. gada 1. janvāris
      Dzimšanas vieta: Bouadriko, Kotdivuāra
      Kotdivuāras Tautas frontes (Front Populaire Ivoirie – FPI) priekšsēdētājs: liek šķēršļus miera un izlīguma procesam; publiski kurina naidu un mudina uz vardarbību
      ANO norādes datums: 30.3.2011. (Eiropas Savienības norāde: 22.12.2010.)
      B   DAĻA
      1.   
            Alcide DJÉDJÉ
         
      
      Dzimšanas datums: 1956. gada 20. oktobris
      Dzimšanas vieta: Abidjan, Kotdivuāra
      Tuvs GBAGBO kunga padomnieks: piedalās GBAGBO kunga nelikumīgajā valdībā; liek šķēršļus miera un izlīguma procesam; publiski kurina naidu un mudina uz vardarbību
      ANO norādes datums: 30.3.2011.
   
   
      II PIELIKUMS
      
         Personas, kas iekļautas 2. panta 3. apakšpunktā
      
      A.   Personas
      
      
                   
               
               
                  Vārds (un iespējamie pieņemtie vārdi)
               
               
                  Identifikācijas informācija
               
               
                  Pamatojums
               
            
                  1.
               
               
                  
                     Diali Zie
                  
               
               
                   
               
               
                  
                     BCEAO galvenās aģentūras direktors Piedalās Laurent Gbagbo kunga nelikumīgās administrācijas finansēšanā.
               
            
                  2.
               
               
                  
                     Togba Norbert
                  
               
               
                   
               
               
                  Valsts kases galvenais inspektors Piedalās Laurent Gbagbo kunga nelikumīgās administrācijas finansēšanā.
               
            
                  3.
               
               
                  
                     Kone Doféré
                  
               
               
                   
               
               
                  Galvenais nodokļu iekasētājs Piedalās Laurent Gbagbo kunga nelikumīgās administrācijas finansēšanā.
               
            
                  4.
               
               
                  
                     Hanny Tchélé Brigitte, Etibouo sieva
                  
               
               
                   
               
               
                  Dokumentālās filmas producente
                  Aicina uz naidu un vardarbību.
               
            
                  5.
               
               
                  
                     Jacques Zady
                  
               
               
                   
               
               
                  Kotdivuāras radioraidījumu un televīzijas (RTI) režisors
                  Aicina uz naidu un vardarbību.
               
            
                  6.
               
               
                  
                     Ali Keita
                  
               
               
                   
               
               
                  Dienas laikraksta Le Temps galvenais redaktors.
                  Aicina uz naidu un vardarbību.
               
            
                  7.
               
               
                  
                     Kla Koué Sylvanus
                  
               
               
                   
               
               
                  Kotdivuāras telekomunikāciju aģentūras faktiskais ģenerāldirektors un San-Pedro ģenerālpadomes priekšsēdētājs.
                  Aicina uz naidu un vardarbību.
               
            
                  8.
               
               
                  
                     Mamadou Ben Soumahoro
                  
               
               
                   
               
               
                  Nacionālās asamblejas deputāts.
                  Aicina uz naidu un vardarbību.
               
            
                  9.
               
               
                  
                     Sokouri Bohui
                  
               
               
                   
               
               
                  Nacionālās asamblejas deputāts, dienas laikraksta Notre Voie vadītājs. Kotdivuāras Tautas frontes (Front populaire ivoirien - FPI) ģenerālsekretārs, atbildīgs par vēlēšanām.
                  Aicina uz naidu un vardarbību.
               
            
                  10.
               
               
                  
                     Blon Siki Blaise
                  
               
               
                   
               
               
                  Iespējams, augsta amatpersona rietumu attīstības jomā.
                  Aicina uz naidu un vardarbību.
               
            
                  11.
               
               
                  Mācītājs Kore Moïse
                  
               
               
                   
               
               
                  
                     Laurent GBAGBO kunga garīgais padomnieks.
                  Aicina uz naidu un vardarbību.
               
            
                  12.
               
               
                  
                     Moustapha Aziz
                  
               
               
                   
               
               
                  Kotdivuāras pārstāvniecības UNESCO padomnieks.
                  Aicina uz naidu un vardarbību.
               
            
                  13.
               
               
                  
                     Gnamien Yao
                  
               
               
                   
               
               
                  Bijušais ministrs.
                  Aicina uz naidu un vardarbību.
               
            
                  14.
               
               
                  
                     Zakaria Fellah
                  
               
               
                   
               
               
                  
                     Laurent GBAGBO kunga īpašais padomnieks. Piedalās Laurent Gbagbo kunga nelikumīgās administrācijas finansēšanā.
               
            
                  15.
               
               
                  
                     Ghislain N’Gbechi
                  
               
               
                   
               
               
                  Ierēdnis Kotdivuāras pastāvīgajā misijā Ņujorkā. Piedalās Laurent Gbagbo kunga nelikumīgās administrācijas finansēšanā.
               
            
                  16.
               
               
                  
                     Charles Kader Gore
                  
               
               
                   
               
               
                  Uzņēmējs. Piedalās Laurent Gbagbo kunga nelikumīgās administrācijas finansēšanā.
               
            
                  17.
               
               
                  
                     Maitre Sanogo Yaya
                  
               
               
                   
               
               
                  Advokāts, Kotdivuāras advokātu kolēģijas loceklis. Piedalās Laurent Gbagbo kunga nelikumīgās administrācijas finansēšanā.
               
            
                  18.
               
               
                  
                     Kadio Morokro Mathieu
                  
               
               
                   
               
               
                  
                     PETROIVOIRE priekšsēdētājs. Piedalās Laurent Gbagbo kunga nelikumīgās administrācijas finansēšanā.
               
            
                  19.
               
               
                  
                     Marcellin Zahui
                  
               
               
                   
               
               
                  Nelikumīgi nacionalizēto CNCE (Caisse National de Crédit et d'Epargne) ģenerāldirektors un BICICI (Banque Internationale pour le Commerce et l'Industrie de la Côte d'Ivoire) direktors Piedalās Laurent Gbagbo kunga nelikumīgās administrācijas finansēšanā.
               
            
                  20.
               
               
                  
                     Jean-Claude N'Da Ametchi
                  
               
               
                   
               
               
                  
                     Versus Bank ģenerāldirektors, nelikumīgi nacionalizētās bankas SGBCI (Société Générale de Banques en Côte d'Ivoire) direktors Piedalās Laurent Gbagbo kunga nelikumīgās administrācijas finansēšanā.
               
            
                  21.
               
               
                  
                     Anatole Kossa
                  
               
               
                   
               
               
                  
                     CGFCC (Comité de gestion de la filière café cacao - Kafijas un kakao nozares vadības komiteja) priekšsēdētāja vietnieks Bijušā prezidenta Gbagbo padomnieks lauksaimniecības jautājumos kopš 2010. gada 1. janvāra. Piedalās Laurent Gbagbo kunga nelikumīgās administrācijas finansēšanā.
               
            
                  22.
               
               
                  
                     Alexandre Kouadio
                  
               
               
                   
               
               
                  
                     ARCC (Autorité de régulation du café et du cacao - Kafijas un kakao pārvaldes iestāde) pagaidu direktors Piedalās Laurent Gbagbo kunga nelikumīgās administrācijas finansēšanā.
               
            
                  23.
               
               
                  
                     Célestin N'Guessan
                  
               
               
                   
               
               
                  
                     FDPCC (Fonds de développement et de promotion des activités des producteurs de café et de cacao - Kafijas un kakao ražotāju darbības attīstības un veicināšanas fonds) pagaidu direktors Piedalās Laurent Gbagbo kunga nelikumīgās administrācijas finansēšanā.
               
            
                  24.
               
               
                  
                     Claudine Lea Yapobi, dzimusi Yehiry
                  
               
               
                   
               
               
                  
                     FRC (Fonds de régulation et de contrôle - Pārvaldes un kontroles fonds) un BCC (Bourse du café et du cacao - Kafijas un kakao birža) pagaidu direktore Piedalās Laurent Gbagbo kunga nelikumīgās administrācijas finansēšanā.
               
            
                  25.
               
               
                  
                     Deby Dally Balawourou
                  
               
               
                   
               
               
                  Žurnālists, Valsts preses padomes priekšsēdētājs Aicina uz naidu un vardarbību.
               
            
                  26.
               
               
                  
                     Wenceslas Appiah
                  
               
               
                   
               
               
                  
                     BFA (Banque pour le Financement de l'Agriculture - Lauksaimniecības finansēšanas banka) ģenerāldirektors Piedalās Laurent Gbagbo kunga nelikumīgās administrācijas finansēšanā.
               
            
                  27.
               
               
                  
                     Hubert Houlaye
                  
               
               
                   
               
               
                  Valsts investīciju bankas Valdes priekšsēdētājs Piedalās Laurent Gbagbo kunga nelikumīgās administrācijas finansēšanā.